朝邑縣

朝邑縣 ， 陝西省舊縣名 。 禹貢冀州之地 。 殷時爲芮國 ， 有大荔戎 。 周春秋時爲蒲關 。 秦厲共公伐大荔 ， 取王城 ， 築高壘以臨晉國 ， 名臨晉 。 戰國時魏文侯重城於此 ， 亦名臨晉 。 漢爲臨晉縣 ， 屬左馮翊 。 新莽更名監晉縣 。 東漢復爲臨晉 ， 屬左馮翊 。 晉因之 ， 屬馮翊郡 。 南北朝後魏分置南五泉縣 ， 屬澄城郡 。 西魏改爲朝邑縣 ， 以據朝坂 ， 故名 。 隋因之 ， 屬馮翊郡 。 唐朝武德三年 （ 620年 ） ， 析置河濱縣 ， 貞觀二年 （ 628年 ） 省 。 乾元三年 （ 760年 ） ， 改河西縣 ， 隸河中府 。 大曆三年 （ 768年 ） ， 複名朝邑縣 ， 還隸同州 。 五代 、 宋 、 金 、 元 、 明俱爲朝邑縣 ， 隸西安府同州 。 清代屬陝西同州府 。 1949年後屬渭南專區 ， 1956年起爲省轄縣 ， 1958年因修建三門峽水庫 ， 朝邑縣併入大荔縣 。